google/wiki40b huggingface dataset:
Dublin Core

Το Dublin Core είναι ένα απλό πρότυπο κανόνων που χρησιμοποιεί 15 στοιχεία (elements) για την περιγραφή ψηφιακών αντικειμένων με απώτερο σκοπό τον εύκολο εντοπισμό και ανάκτησή τους. Το πρότυπο αυτό χρησιμοποιείται για την περιγραφή ψηφιακών αντικειμένων όπως βίντεο, ήχο, εικόνες, κείμενο αλλά και πιο πολύπλοκων αντικειμένων όπως ιστοσελίδες. Η υλοποίησή του βασίζεται στις μεταγλώσσες XML και RDF και εξαιτίας της απλότητάς του έχει καταστεί το πιο διαδεδομένο πρότυπο μεταδεδομένων. 
Το συγκεκριμένο πρότυπο, περιλαμβάνει δύο επίπεδα, το Simple Dublin Core και το Qualified Dublin Core. Το Simple Dublin Core χρησιμοποιεί 15 στοιχεία για την περιγραφή των τεκμηρίων, ενώ το Qualified Dublin Core χρησιμοποιεί τρία επιπλέον στοιχεία (Audience, Provenance, RightsHolder), ενώ ταυτόχρονα δίνει την δυνατότητα εισαγωγής προσδιοριστών (qualifiers), οι οποίοι βοηθούν στον καθορισμό της σημασιολογίας των στοιχείων με στόχο την ακριβέστερη αναζήτηση των ψηφιακών πόρων.
Δαλμάτος

Βίος

Ο Δαλμάτος ή Δαλμάτιος καταγόταν από τη Μικρά Ασία και υπηρέτησε ως στρατιωτικός επί αυτοκράτορα Θεοδόσιου Α'. Σε νεαρή ηλικία παραιτήθηκε από τον στρατό, δώρησε την περιουσία του στην σύζυγό του και στα παιδιά του και μαζί με τον γιο του εκάρη μοναχός στη μονή που ίδρυσε στην Κωνσταντινούπολη ο Ισαάκιος και έμεινε γνωστή με το όνομά του ως μονή Δαλμάτου ή Δαλματών, της πρώτης μονής στην βυζαντινή πρωτεύουσα, που βρισκόταν στο αγρόκτημα του Σατουρνίνου,συγκλητικού. Αργότερα έγινε ηγούμενος (το 396). Όταν ο Θεοδόσιος Β´ αρνήθηκε να αποδεχθεί τις αποφάσεις  της Πρώτης Σύνοδου της Εφέσου και να δεχτεί τους εκπροσώπους της, ο Δαλματός, ο επονομασθείς και «πατέρας των μοαχών της πρωτεύουσας»,  επικεφαλής ομάδας κληρικών και πιστών μετέβη στον αυτοκράτορα και τον έπεισε για την ορθοδοξία των αποφάσων της Συνόδου. Για την συμβολή του αυτή ονομάσθηκε Αρχιμανδρίτης και Έξαρχος για τις μονές της Κωνσταντινούπολης. Πέθανε το 438.
Η μνήμη του εορτάζεται στις 3 Αυγούστου,μαζί με εκείνη του γιου του Φαύστου και του προκατόχου του Ισαακίου.

Συγγραφικό έργο

Μας έχουν σωθεί τα εξής έργα του: Διήγηση της συνομιλίας Δαλμάτου και Θεοδοσίου Β΄, Επιστολή της ίδιας Συνόδου προς το Δαλμάτο και Επιστολή του κλήρου της Κωνσταντινούπολης προς την ίδια Σύνοδο.
826 Ερρίκα

Φυσικά χαρακτηριστικά

Η μέση διάμετρος της Ερρίκας εκτιμάται σε 19,28 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,144. Είναι άγνωστο αν και με ποια περίοδο περιστρέφεται η Ερρίκα γύρω από τον εαυτό της.
Persistence of Time

Τραγούδια

1. Time (Belladonna, Spitz, Ian, Bello, Benante) - 6:55

2. Blood (Belladonna, Spitz, Ian, Bello, Benante) - 7:13

3. Keep it in the Family (Belladonna, Spitz, Ian, Bello, Benante) - 7:08

4. In My World (Belladonna, Spitz, Ian, Bello, Benante) - 6:25

5. Gridlock (Belladonna, Spitz, Ian, Bello, Benante) - 5:17

6. Intro to Reality (Belladonna, Spitz, Ian, Bello, Benante) - 3:23

7. Belly of the Beast (Belladonna, Spitz, Ian, Bello, Benante) - 4:47

8. Got the Time (Joe Jackson) - 2:44

9. H8 Red (Belladonna, Spitz, Ian, Bello, Benante) - 5:04

10. One Man Stands (Belladonna, Spitz, Ian, Bello, Benante) - 5:38

11. Discharge (Belladonna, Spitz, Ian, Bello, Benante) - 4:12

Βραβεία

Persistence of Time (άλμπουμ)
Ηνωμένες Πολιτείες (RIAA Certification) : Χρυσός
Λόφος Φρουρίου

Ο Λόφος Φρουρίου αποτελεί την ιστορική ακρόπολη της πόλεως της Λάρισας, στην Ελλάδα. Αποτέλεσε το φρούριο της πόλεως κατά την διάρκεια της Αρχαιότητας, καθώς και κατά την διάρκεια της βυζαντινής περιόδου, ενώ διαθέτει αριθμό σημαντικών αρχαιολογικών τόπων.
Αποτελώντας το μοναδικό ύψωμα στην ευρύτερη περιοχή, ο Λόφος Φρουρίου κατοικείτο αδιαλείπτως από τα πρώτα χρόνια ανθρώπινης εγκατάστασης στην περιοχή της πόλεως. 
Ως ακρόπολη της πόλης κατά την διάρκεια της Αρχαιότητας, αποτέλεσε την τοποθεσία των σημαντικότερων ναών, καθώς και του Πρώτου Αρχαίου Θεάτρου. Αρχαιολογικές ανασκαφές κατά την διάρκεια των νεότερων χρόνων ανακάλυψαν πρώιμη χριστιανική βασιλική αφιερωμένη στον Άγιο Αχίλλειο, ένα λουτρό της πρωτοβυζαντινής περιόδου, κατάλοιπα των τειχών της πρωτοβυζαντινής περιόδου, τα οποία ανεγέρθηκαν κατά την διάρκεια της περιόδου βασιλείας του Ιουστινιανού Α΄ (βασίλευσε μεταξύ 527-565), καθώς και μία εκκλησία της μεσοβυζαντινής περιόδου.
Κατά την διάρκεια της οθωμανικής περιόδου κυριαρχίας, η περιοχή ήταν γνωστή ως «τρανός μαχαλάς», ενώ αποτελούσε την μοναδική ελληνική και χριστιανική συνοικία της πόλης, καθώς η υπόλοιπι κατοικούνταν από Τούρκους. Οι Οθωμανοί κατασκεύασαν μία σκεπαστή αγορά, το Μπεζεστένι, στο μέσον του λόφου, περιμετρικά του οποίου αναπτύχθηκαν η αγορά και το παζάρι της πόλης. Κατά την διάρκεια του 19ου αιώνα, το Μπεζεστένι μετατράπηκε σε οχυρό, από το οποίο η περιοχή έλαβε την σημερινή ονομασία της.
Κόκκινη Γέφυρα (συνοριακή)

Ιστορία

Σε αυτήν την τοποθεσία, σε απόσταση 95 μ. από την Κόκκινη γέφυρα, υπήρχε μία παλαιότερη γέφυρα του 12ου αιώνα που διέσχιζε τον ποταμό Χράμι. Από την αναφερόμενη ως «Σπασμένη γέφυρα» έχουν διασωθεί τα ερείπιά της στις δύο ανάντι όχθες του ποταμού.
Η Κόκκινη γέφυρα κατασκευάστηκε περί το 1647, επί βασιλείας του Βασιλιά Ρόστομ της Γεωργίας. Ήταν μεγάλης σημασίας για την οικονομική και πολιτική ανάπτυξη της Γεωργίας.
Η περιοχή της γέφυρας έχει αποτελέσει πεδίο μαχών και συγκρούσεων. Την 7η Σεπτεμβρίου 1795 ένας μεγάλος στρατός του Αγά Μοχάμεντ Χαν Κατζάρ αντιμετώπισε στη γέφυρα 200 στρατιώτες του Ηράκλειου Β' της Γεωργίας. Οι υπερασπιστές της γέφυρας αναγκάστηκαν να υποχωρήσουν.
Τον Φεβρουάριο του 1921 στην Κόκκινη γέφυρα συγκρούστηκαν οι αγωνιστές της Δημοκρατίας της Γεωργίας με μονάδες του Κόκκινου στρατού. Οι σοβιετικοί κατέλαβαν την γέφυρα και επιτέθηκαν στην Τιφλίδα.  
Καθ 'όλη τη δεκαετία του 1990 υπήρχε μια μεγάλη αγορά στην ουδέτερη ζώνη  που τη λειτουργούσαν Αζερμπαϊτζάνοι από την περιοχή Μαρνεύλι της Γεωργίας. Την άνοιξη του 2006 οι Γεωργιανοί έκλεισαν την αγορά στο πλαίσιο της εκστρατείας κατά της λαθρεμπορίας.
Το 2012 με Προεδρικό διάταγμα η Κόκκινη γέφυρα αναγνωρίστηκε ως Αμετακίνητο Μνημείο Πολιτιστικής Κληρονομιάς της Γεωργίας.

Περιγραφή

Η γέφυρα έχει συνολικό μήκος 175 μ., ύψος 10-12 μ., και το πλάτος της είναι 4,3 μ. στη μέση και 11,7 μ. στα άκρα. Η τοξωτή γέφυρα έχει 4 καμάρες που χωρίζονται με το σχήμα: 8,2 + 16,1 + 8 + 26,1 μ. Είναι κατασκευασμένη από κόκκινα τούβλα διαστάσεων 22 x 22 x 4 εκ.
Μεταξύ των πυλώνων της γέφυρας είχαν χτιστεί δύο καραβανσεράι, με συνολική έκταση δωματίων 300 τ.μ.
Αυτοκινητοβιομηχανία στη Σερβία

Η αυτοκινητοβιομηχανία της Σερβίας είναι ένας από τους σημαντικότερους βιομηχανικούς κλάδους της χώρας και αποτελεί το 15% της βιομηχανικής παραγωγής της χώρας και το 18% όλων των εξαγωγών.

Ιστορικά στοιχεία

Η σερβική αυτοκινητοβιομηχανία έχει μια παράδοση άνω των 70 ετών, όταν η περιοχή ήταν ενταγμένη στην ομοσπονδιακή Γιουγκοσλαβίας. Το 1939 στην πόλη Κραγκούγιεβατς, η Ζάσταβα, η γιουγκοσλαβοσερβική εταιρεία παραγωγής μηχανοκίνητων οχημάτων, κατασκεύασε διάφορα μοντέλα αυτοκινήτων με την άδεια της ιταλικής FIAT. 
Οι προμηθευτές της Ζάσταβα εργάστηκαν σύμφωνα με πρότυπα παραγωγής υψηλής ποιότητας, που τους επέτρεψαν να συνεργαστούν με άλλους δυτικούς κατασκευαστές αυτοκινήτων, όπως η Mercedes, η Ford, η Peugeot Citroën-PSA, η Renault και η Opel.
Σήμερα, η αυτοκινητοβιομηχανία είναι ένας από τους σημαντικότερους τομείς στη Σερβία, αντιπροσωπεύοντας σχεδόν το 10% του συνολικού αποθέματος άμεσων ξένων επενδύσεων στη χώρα από το 2000. 27 ξένοι επενδυτές έχουν επενδύσει σχεδόν 1,5 δισεκατομμύρια ευρώ στον τομέα, δημιουργώντας περισσότερες από 19.000 θέσεις εργασίας. Η σερβική αυτοκινητοβιομηχανία προμηθεύει σχεδόν όλους τους μεγάλους Ευρωπαίους και μερικούς Ασιατικούς κατασκευαστές αυτοκινήτων.
Η κατασκευή εξαρτημάτων του συστήματος πλαισίου (σασί) των οχημάτων, ελαστικών και εξαρτημάτων ανάρτησης, αποτελεί τη σημαντικότερη δραστηριότητα του κλάδου. Εξαρτήματα του ηλεκτρικού συστήματος είναι μια άλλη κυρίαρχη ομάδα προϊόντων, με τις μπαταρίες αυτοκινήτων και τις εγκαταστάσεις καλωδιώσεως να αποτελούν τα πιο σημαντικά προϊόντα. Επίσης, η παραγωγή εξαρτημάτων κινητήρων, κυρίως χύτευσης, είναι πολύ σημαντική, μαζί με σφυρηλατημένα και κατεργασμένα μέρη όπως εκκεντροφόροι, δίσκοι φρένων, βαλβίδες και σφόνδυλοι.
Μεταξύ αυτών των κατασκευαστικών εταιρειών συγκαταλέγονται οι εξής: Tigar Tires, Leoni Wiring Systems Southeast, Yura Corporation, IGB Automotive comp, NCR Belgrade, Cooper Tire & Rubber Company Serbia και Trayal Corporation.
Απόστολος Κόντος

Καριέρα

Αγωνίστηκε στον Ιωνικό Νέας Φιλαδελφείας και στον Παναθηναϊκό.
Με τον Παναθηναϊκό κατέκτησε 9 πρωταθλήματα (1971, 1972, 1973, 1974, 1975, 1977, 1980, 1981, 1982), 3 κύπελλα (1979, 1982, 1983) και ήταν ο αρχηγός της ομάδας σε μερικές από τις πιο μεγάλες στιγμές της ιστορίας της καθώς και ένας από τους μεγαλύτερους Έλληνες καλαθοσφαιριστές που αγωνίστηκαν στον ΠΑΟ και όχι μόνο. Συμμετείχε στα ημιτελικά του Κυπέλλου Πρωταθλητριών το 1972. Το 1982 με 2 δικές του βολές απέναντι στην ΤΣΣΚΑ ο Παναθηναϊκός προκρίθηκε στους 6 (Final Six) του Κυπέλλου Πρωταθλητριών.
Το 1983 ο Παναθηναϊκός κατακτά το κύπελλο Ελλάδας απέναντι στον Ολυμπιακό, όμως ο Απόστολος Κόντος εκνευρισμένος από τη μη συμμετοχή του στον τελικό αποχώρησε από την ομάδα. Σε ηλικία 39 ετών έγινε ο δεύτερος γηραιότερος αθλητής στο ελληνικό πρωτάθλημα που μεταγράφηκε όταν αποκτήθηκε από την ΑΕΚ. Το Φεβρουάριο του 1987 αποσύρθηκε μετά από 28 χρόνια στους αγωνιστικούς χώρους.
Ανέλαβε προπονητής της ΑΕΚ για τη σεζόν 1993-94.

Τιμές

Το 2008 σε μεγάλη ψηφοφορία για τις 100 μεγαλύτερες προσωπικότητες για τα 100 χρόνια στην ιστορία του Παναθηναϊκού Α.Ο, βγήκε 17ος συνολικά και 3ος καλαθοσφαιριστής (πίσω από τους Αλβέρτη και Διαμαντίδη).
Στις 9 Ιανουαρίου 2019, τιμήθηκε από τον Παναθηναϊκό ως ένα από τα σημαντικότερα πρόσωπα στην ιστορία της ομάδας που συμπληρώνει το 2019, 100 χρόνια μπασκετικής ιστορίας. Με τον Παναθηναϊκό αγωνίστηκε δεκατέσσερα χρόνια, κατέκτησε συνολικά δώδεκα τίτλους, υπήρξε αρχηγός για πολλά χρόνια και είναι και ο πρώτος σκόρερ του συλλόγου.

Εθνική Ελλάδος

Έχοντας σημειώσει 1.114 πόντους με την Εθνική Ελλάδος, κατατάσσεται στους μεγαλύτερους σκόρερ που έχουν αγωνιστεί με τη γαλανόλευκη φανέλα. Συμμετείχε σε 114 αγώνες. Έχει αγωνιστεί στο Ευρωμπάσκετ 1973, Ευρωμπάσκετ 1975 και στο Κύπελλο Εθνών Ευρώπης το 1974.
Με την εθνική εφήβων κατέκτησε το ασημένιο μετάλλιο στο Ευρωμπάσκετ εφήβων του 1970.

Πολιτική

Το 2014 κατέβηκε στις δημοτικές εκλογές ως υποψήφιος δήμαρχος στο Δήμο Φιλαδέλφειας – Χαλκηδόνας, ως επικεφαλής της δημοτικής κίνησης "Ζούμε μαζί". Τελικά κατετάγη τρίτος και βγήκε δημοτικός σύμβουλος.
Γιάννης Κωνσταντάτος

Βιογραφικό

Ο Γιάννης Κωνσταντάτος γεννήθηκε και μεγάλωσε στην Αργυρούπολη, με καταγωγή από την Κεφαλονιά. Σπούδασε Οικονομικά στο Οικονομικό Πανεπιστήμιο Αθηνών, Επικοινωνία και Μέσα Μαζικής Ενημέρωσης στο Εθνικό και Καποδιστριακό Πανεπιστήμιο Αθηνών, ενώ πήρε το Μεταπτυχιακό Τίτλο του στη Διοίκηση Επιχειρήσεων από το Πανεπιστήμιο Durham της Μεγάλης Βρετανίας.
Εργάστηκε ως στέλεχος σε εταιρίες όπως το Βρετανικό Συμβούλιο Αθήνας, συνεργάτης και σύμβουλος πολιτικών προσώπων, ειδικός αρθοργράφος σε εφημερίδες και έντυπα, καθώς και στέλεχος εταιρίας δορυφορικών επικοινωνιών.

Πολιτική Καριέρα

Το 2002 έως το 2006 διετέλεσε Πρόεδρος του «Συλλόγου Κεφαλονιτών Αργυρούπολης και Νοτίων Προαστίων». Το 2007 ανέλαβε Αντιδήμαρχος Παιδείας και Πολιτισμού του Δήμου Αργυρούπολης, επί Δημαρχίας Δημήτρη Ευσταθιάδη. Το 2010 ίδρυσε τη δημοτική παράταξη «Αγώνας για το Μέλλον», καταλαμβάνοντας τη θέση της αξιωματικής αντιπολίτευσης του Καλλικρατικού Δήμου Ελληνικού-Αργυρούπολης. 2 Χρόνια αργότερα αναλαμβάνει Πρόεδρος της παράταξης «Ενωμένη Πόλη».
Το Μάιο του 2014 εκλέγεται Δήμαρχος Ελληνικού-Αργυρούπολης, θητεία που ανανέωσε το 2019 με ποσοστό 68,23% και 22 έδρες από τις 33 του δημοτικού συμβουλίου.
Fanta

Ιστορία

Πρωτοπαρουσιάστηκε το 1940 από τη θυγατρική της Coca-Cola Company στη Ναζιστική Γερμανία. Λόγω του πολέμου κάποιες ύλες δεν μπορούσαν να εισαχθούν από τις ΗΠΑ στο Τρίτο Ράιχ για την κατασκευή του αναψυκτικού και εφευρέθηκε η Fanta με ό,τι ήταν διαθέσιμο. Σήμερα εμφιαλώνεται σε 180 χώρες.

Τύποι

Η Fanta εμφιαλώνεται στις 180 χώρες σε διάφορους τύπους και τοπικές παραλλαγές. Στην Ελλάδα το αναψυκτικό παρασκευάζεται και από χυμό λεμονιού (λεμονάδα) και μανταρινιού.
Καλό Χωριό Πεδιάδας

Αρχαιολογία

Στα νοτιοανατολικά του οικισμού και στη θέση Κορφή Μάζα (456 μ.) αποκαλύφθηκε ιερό κορυφής, που χρονολογείται από την Πρώτη Μεσομινωική Περίοδο μέχρι τη Γεωμετρική. Σύμφωνα με τους αρχαιολόγους το "Μάζα" είναι προελληνική λέξη και σημαίνει τη Μητέρα Γη. Βρέθηκαν επίσης λατρευτικά ειδώλια και διάφορα ζώδια. Στο ιερό αυτό πιστεύεται ότι λάτρευαν γυναικεία θεότητα , που ανήκε στον κύκλο των θεοτήτων του ουρανού.

Ονομασία

Το χωριό αναφέρεται στις ενετικές απογραφές με διαφορετική ονομασία από τη σημερινή. Ειδικότερα, το 1583 - και νωρίτερα το 1577 - αναγράφεται Stravorina με 76 κατοίκους Στην απογραφή του 1834 αναφέρεται Καλό Χωριό με 342 Χριστιανούς κατοίκους.
Σχέσεις Ελλάδας-Δανίας

Ιστορία

Η πρώτη επαφή μεταξύ των Δανών και των Ελλήνων, χρονολογείται πίσω στον 4ο αιώνα π.Χ., όταν ο Έλληνας έμπορος Πυθέας πήγε στη Δανία. Το 1863, ο δεύτερος Βασιλιάς της Ελλάδας, Γεώργιος Α', ήταν δανικής καταγωγής και οι διάδοχοί του, ο Οίκος του Γκλύξμπουργκ, κυβέρνησαν τη χώρα μέχρι το 1973/1974. Το 1992 άνοιξε το Ινστιτούτο της Δανίας στην Αθήνα.

Πρόσφατες διμερείς επισκέψεις

Η Βασίλισσα Μαργαρίτα Β' της Δανίας, παρακολούθησε τους Ολυμπιακούς Αγώνες του 2004 στην Αθήνα και πραγματοποίησε επίσημη επίσκεψη στην Ελλάδα τον Μάιο του 2006.
Ήλιος (μυθολογία)

Ρωμαϊκή μυθολογία

Ο αντίστοιχος του Ηλίου στην Ρωμαϊκή μυθολογία ήταν ο Σολ. Λατρευόταν ως Σολ Ιντίγκες.
Ο Αυτοκράτορας Ηλιογάβαλος εισήγαγε από την Συρία τη θεότητα Ελ Γκαμπάλ, η οποία αφομοιώθηκε με την ρωμαϊκή του Σολ Ινβίκτους (Sol Invictus, “ο ανίκητος Ήλιος”).

Ήλιος και Απόλλωνας

Ο Απόλλων όπως παρουσιάζεται στον Όμηρο, με ασημένιο (και όχι χρυσό) τόξο δεν έχει ηλιακά χαρακτηριστικά. Αλλά μέχρι τους Ελληνιστικούς χρόνους ο Απόλλων είχε συνδεθεί στενά με τον ήλιο θρησκευτικά. Το επίθετό του Φοίβος αποδόθηκε αργότερα από τους Λατίνους ποιητές και στον θεο Ήλιο Σολ.
Οι παλαιότερες αναφορές στον Απόλλωνα ως ταυτοποιημένο μερικές φορές με τον θεό Ήλιο εμφανίζονται στα επιζώντα αποσπάσματα του έργου του Ευριπίδη Φαέθων. Σ’ ολόκληρο το έργο ο Ήλιος φαίνεται να παρουσιάζεται ως ξεχωριστός από τον Απόλλωνα αλλά σε έναν λόγο κοντά στο τέλος του έργου η Κλυμένη, μητέρα του Φαέθοντα, θρηνεί το χαμό του παιδιού της από τον Ήλιο τον οποίο οι άνθρωποι ορθώς αποκαλούν Απόλλωνα (το όνομα Απόλλων εδώ κατανοήθηκε με τη σημασία Απολλύων “Καταστροφέας”).
Η ταύτιση έγινε κοινός τόπος σε φιλοσοφικά κείμενα και εμφανίζεται στα γραπτά του Παρμενίδη, Εμπεδοκλή, Πλουτάρχου και του Κράτη Θηβών μεταξύ άλλων ενώ εμφανίζονται και σε μερικά Ορφικά κείμενα. Ο Ψευδο-Ερατοσθένης γράφει για τον Ορφέα:
Αλλά έχοντας πάει κάτω στον Άδη για τη σύζυγό του και βλέποντας τι είδους πράγματα υπήρχαν εκεί, δεν συνέχισε να λατρεύει τον Διόνυσο, από τον οποίο ήταν γνωστός, αλλά πίστευσε πως ο Ήλιος είναι ο μεγαλύτερος των θεών, ο Ήλιος στον οποίο επίσης απευθυνόταν ως Απόλλωνα. Ξυπνώντας κάθε νύχτα γύρω στα χαράματα και ανεβαίνοντας στο βουνό Παγκαίον περίμενε την ανατολή του ηλίου, ώστε να τον δει πρώτος. Γι´αυτό, ο Διόνυσος, νευριασμένος μαζί του, έστειλε τις Βασσαρίδες, όπως αναφέρει ο Αισχύλος ο τραγωδός. Τον ξέσκισαν και διασκόρπισαν τα μέλη.
Ο Διόνυσος και ο Ασκληπιός ταυτοποιούνται επίσης μερικές φορές με αυτόν τον Απόλλωνα Ήλιο.
Αλλά στα μυθολογικά κείμενα ο Απόλλων και ο Ήλιος είναι σχεδόν παντού ξεχωριστοί. Ο θεός Ήλιος, ο γιος του Υπερίωνα, με το ηλιακό του άρμα, αν και συχνά αποκαλείται Φοίβος δεν αποκαλείται Απόλλων εκτός από σκόπιμες μη-παραδοσιακές ταυτοποιήσεις. Οι Ρωμαίοι ποιητές συχνά αναφέρονταν στον θεό Ήλιο ως Τιτάν.
Γρηγόρης Βαλτινός

Πρώτα χρόνια

Γεννήθηκε στη Θεσσαλονίκη. Έχει καταγωγή από την Ξάνθη, όπου έζησε μέχρι τα οκτώ του χρόνια. Σπούδασε στη Δραματική Σχολή του Εθνικού Θεάτρου, από την οποία αποφοίτησε με άριστα. Παρακολούθησε επίσης μαθήματα τραγουδιού και χορού. Ξεκίνησε την επαγγελματική του πορεία το 1980 και σαν νέος ηθοποιός συνεργάστηκε με όλους τους θιάσους των μεγάλων πρωταγωνιστών (Φέρτη-Μερκούρη, Bουγιουκλάκη, Καρέζη-Καζάκου, Αλεξανδράκη-Γαληνέα, Γκιωνάκη, Δανδουλάκη, Καλογεροπούλου, Ντενίση κ.ά.)

Σταδιοδρομία

Έχει πρωταγωνιστήσει σε όλα τα είδη θεάτρου, από το αρχαίο δράμα (Σοφοκλής, Ευριπίδης, Αριστοφάνης) ως την κωμωδία και από την πρόζα έως την επιθεώρηση και έχει διακριθεί για την ερμηνεία του, τόσο στο κλασικό όσο και στο σύγχρονο ρεπερτόριο: Ο Νηλ, Γουίλιαμς, Άλμπι, Μίλερ, Σνίτσλερ, Αντρέγιεφ, Τουργκένιεφ, Γκέρνι, Mάργκιουλις κ.ά. Μεταξύ άλλων, έχει συνεργαστεί με σκηνοθέτες όπως οι: Ζυλ Ντασέν, Ανδρέας Βουτσινάς, Φρανκ Χόζερ, Κώστας Τσιάνος, Σταμάτης Φασουλής, Βασίλης Παπαβασιλείου, Ρότζερ Ουίλιαμς, Γιώργος Θεοδοσιάδης, Διαγόρας Χρονόπουλος, Ντίνος Δημόπουλος, Σταύρος Τσακίρης.  
Έχει πρωταγωνιστήσει επίσης σε μιούζικαλ (Ο βιολιστής στη στέγη, Τσέχωφ-το μιούζικαλ). Μάλιστα έχει τραγουδήσει τον ρόλο του Χριστού στην βυζαντινή όπερα του Γιάννη Μπουφίδη “Σταύρωση”, η οποία κυκλοφορεί και στη δισκογραφία, επίσης τον ρόλο του Κωνσταντίνου Παλαιολόγου στο ορατόριο του Γιώργου Χατζηνάσιου “Η άλωσις της Πόλεως” και τον ομώνυμο ρόλο στο ορατόριο του Μίμη Πλέσσα “Κοσμάς ο Αιτωλός”. 
Συμμετείχε ως αφηγητής σε μεγάλα μουσικά έργα, όπως «Αξιον Εστί» των Μίκη Θεοδωράκη-Οδυσσέα Ελύτη, «Λειτουργία του Ορφέα» των Γιάννη Μαρκόπουλου-Πάνου Θεοδωρίδη, «Ελεύθεροι Πολιορκημένοι» του  Γιάννη Μαρκόπουλου, σε ποίηση Διονύσιου Σολωμού, «Ωδή στον Μέγα Αλέξανδρο» των Γιώργου Χατζηνάσιου-Γιώργου Παπακώστα, «Ελλάδα- Γέννηση και Αναγέννηση των Αιώνων» των Πασχάλη Τόνιου-Γιώργου Παπακώστα.
Έχει πρωταγωνιστήσει σε τηλεοπτικές σειρές, όπως: «Αστροφεγγιά», «Ο θάνατος του Τιμόθεου Κώνστα», «Φάκελος Αμαζών», «Ανατομία ενός εγκλήματος», «Πρόβα νυφικού», «Ο μεγάλος θυμός», «Τα παιδιά της Νιόβης», «Έρωτας» κ.ά.

Διακρίσεις

Με την ερμηνεία του στον Οιδίποδα τύραννο του Σοφοκλή, που παρουσιάστηκε από το Εθνικό Θέατρο, γνώρισε ιδιαίτερη επιτυχία και διεθνή προβολή, καθώς η πρεμιέρα της παράστασης δόθηκε το καλοκαίρι του 2000 στο Κολοσσαίο της Ρώμης, που άνοιξε με αυτή την ευκαιρία τις πύλες του ύστερα από 1.500 χρόνια. Η ίδια παράσταση παίχτηκε στη Νέα Υόρκη και σε χώρες της Λατινικής Αμερικής, αποσπώντας διθυραμβικές κριτικές.

Ως σκηνοθέτης

Από το 1990 και μετά έχει σκηνοθετήσει πολλές παραστάσεις κλασικού και σύγχρονου ρεπερτορίου. Από τους θεατρικούς του ρόλους ξεχωρίζει εκείνος του Τζορτζ στο Ποιος Φοβάται τη Βιρτζίνια Γουλφ του Ε. Άλμπι, έργο που σκηνοθέτησε και παρουσίασε στο θέατρο "ΛΑΜΠΕΤΗ" αλλά και σε περιοδεία. Επίσης οκτώ χρόνια μετά το πρώτο ανέβασμα του Βιολιστή στη στέγη ξανάπαιξε τον "Τέβγε" στο Ηρώδειο και κατόπιν σε μία μεγάλη περιοδεία ανά την Ελλάδα. 
Το 2006 τιμήθηκε από το Θεατρικό Μουσείο με το βραβείο πρώτου ανδρικού ρόλου "ΑΙΜΙΛΙΟΣ ΒΕΑΚΗΣ" για την ερμηνεία του στο παραπάνω μιούζικαλ.
Διάταγμα του Ροδώνα

Το Αυτοκρατορικό Διάταγμα του Ροδώνα ή του Γκιουλχανέ (τουρκική: Gülhane Hatt-ı Şerif, "ιερό διάταγμα του ροδώνα") ή Διάταγμα του Τανζιμάτ (Tanzimât Fermânı, "διάταγμα αναδιοργάνωσης"), είναι αυτοκρατορικό διάταγμα (χατ-ι σερίφ) που εκδόθηκε στις 2 Νοεμβρίου του 1839 από τον Σουλτάνο Αμπντούλ Μετζίτ Α΄, και ξεκίνησε την περίοδο μεταρρυθμίσεων γνωστή ως «Τανζιμάτ».
Το διάταγμα αυτό εξασφάλιζε απόλυτη θρησκευτική ελευθερία σε όλους του υπηκόους, ανεξαρτήτως θρησκεύματος. Παρά ταύτα, ουσιαστικά αυτό δεν εφαρμόστηκε πλήρως μέχρι το 1856, οπότε ακολούθησε το δεύτερο ιστορικό Χαττ των μεταρρυθμίσεων.
Σιλό

Τα σιλό είναι κατασκευές που χρησιμοποιούνται για την τροφοδοσία (φόρτωση, εκφόρτωση) και την αποθήκευση χύδην στερεών υλικών. Ο όρος σιλό προέρχεται από το γαλλικό silo, το οποίο με τη σειρά του από το ισπανικό silo, «υπόγεια αποθήκη», με πιθανή προέλευση από το λατινικό sirus, το οποίο προέρχεται από το αρχαίο ελληνικό σιρός, «δοχείο ή λάκκος για φύλαξη σιτηρών». Έχουν διατυπωθεί και απόψεις περί αναγωγής του στο βασκικό zilo «τρύπα» ή και σε κέλτικη λέξη με σημασία «σπόρος φυτού», αλλά καμία πρόταση δεν έχει μέχρι τώρα επιβεβαιωθεί. Σιλό χρησιμοποιούνται στη γεωργία για την αποθήκευση σιτηρών (βλέπε φορτίο δημητριακών) ή χύμα ζωοτροφών που έχουν υποστεί ζύμωση (γνωστή ως ενσίρωση). Τα σιλό χρησιμοποιούνται για την αποθήκευση σπόρων, κονιορτοποιημένου άνθρακα, τσιμέντου, αιθάλης, άμμου, λιπασμάτων και γενικά οποιονδήποτε τεχνικών, οικοδομικών, χημικών προϊόντων ή προϊόντων διατροφής σε στερεά τεμαχισμένη μορφή και σε μορφή σκόνης.
Η διαστασιολόγηση των σιλό, και ιδιαίτερα η διαμόρφωση των τμημάτων εκφόρτωσης, γίνεται με βάση ειδικευμένες αρχές σχεδιασμού ανάλογα με τις συνθήκες λειτουργίας και το είδος του στερεού για το οποίο θα χρησιμοποιηθούν, ενώ ο μηχανικός σχεδιασμός αντοχής για μεταλλικά σιλό καλύπτεται από διάφορους κώδικες και προδιαγραφές, όπως ο ευρωκώδικας-3, τμήμα 4-1.
Θεμιστοκλής Λούλης

Βιογραφικά στοιχεία

Καταγόταν από την ιστορική οικογένεια Λούλη.Ο πατέρας του, Αλκιβιάδης Λούλης, υπήρξε επίσης αντιστασιακός.
Ο Θεμιστοκλής υπήρξε επιμελητής στο ΕΜΠ και ανέπτυξε αντιστασιακή δράση, τόσο κατά την περίοδο της Κατοχής (με το ΕΑΜ-ΕΛΑΣ) όσο και στη διάρκεια της χούντας. Σύζυγός του ήταν η Διονυσία Γεωργοπούλου.
Εξελέγη βουλευτής Ιωαννίνων με το ΠΑΣΟΚ, στις εκλογές του 1981 και επανεξελέγη το 1985. 
Πέθανε υποφέροντας από άνοια την 1η Αυγούστου 2003.
Φάτνη της Γεννήσεως

Σε ανάμνηση της φάτνης στην οποία γεννήθηκε ο Χριστός, οι χριστιανοί συνηθίζουν να κατασκευάζουν κατά την περίοδο των "εορτών των Χριστουγέννων" ομοίωμα της Φάτνης της Γεννήσεως με τα κύρια πρόσωπα των σχετικών ευαγγελικών περικοπών δηλαδή της Παναγίας, του Χριστού, του μνήστορος Ιωσήφ, των τριών Μάγων, των τριών βοσκών, Αγγέλων καθώς και κάποιων ζώων. Παλαιότερα αυτές οι κατασκευές ήταν χάρτινες αναδιπλούμενες, σήμερα αποτελούν ιδιαίτερες κατασκευές ξύλινες ή πλαστικές ενώ τα πρόσωπα και ζώα αγαλματίδια από πηλό ή άλλο υλικό.
Οι φάτνες αυτές τοποθετούνται στη βάση των χριστουγεννιάτικων δένδρων. Σήμερα παρατηρούνται και υπαίθριες σε πλατείες δήμων αλλά και οργανισμών, ιδιωτικών εταιρειών κ.ά.
Το έθιμο αυτό προέρχεται από την Ιταλία.
Ελληνικές αυτοδιοικητικές εκλογές 1907

Οι ελληνικές αυτοδιοικητικές εκλογές 1907 πραγματοποιήθηκαν την Κυριακή 1 Ιουλίου του 1907 σε όλη την τότε ελληνική επικράτεια, της οποίας τα προς βορρά σύνορα περιορίζονταν εκείνη την εποχή έως και τη Θεσσαλία (πλην της Ελασσόνας), ενώ εκτός εθνικού κορμού βρίσκονταν ακόμη τα Δωδεκάνησα, τα λοιπά νησιά του Αιγαίου (πλην Κυκλάδων) και η Κρήτη. Στις δημοτικές εκλογές του 1907 χρησιμοποιήθηκε για τελευταία φορά το πολύπλοκο σύστημα ψηφοφορίας δια "σφαιριδίου", το οποίο αντικαταστάθηκε στη συνέχεια με την καθιέρωση εκλογικού βιβλιαρίου και ψηφοδέλτιου. Αιματηρά επεισόδια με νεκρούς και τραυματίες σημειώθηκαν σε αρκετές περιοχές, ως αποτέλεσμα των έντονων πολιτικών παθών που επικρατούσαν. Στην Αθήνα επικράτησε για τρίτη συνεχόμενη φορά ο Σπυρίδων Μερκούρης με 10.710 "λευκάς" ψήφους, έναντι 7.825 ψήφων του μοναδικού αντιπάλου του Άγ. Πυρρή, επί συνόλου 18.196 ψηφισάντων. Ο Πυρρής δεν αναγνώρισε το αποτέλεσμα καταγγέλοντας νοθεία Στον Πειραιά εκλέχθηκε ο Δημοσθένης Ομηρίδης Σκυλίτσης με 4.522 ψήφους, έναντι 3.742 ψήφων του Θεόδωρου Ρετσίνα, 3.634 του Παύλου Δαμαλά και 2.646 του Δημ. Μπινιάρη (αναφερόμενο σύνολο ψηφισάντων: 9.231) Στην Πάτρα επανεκλέχθηκε(όπως στα 1899 και 1903) ο Δημήτριος Βότσης (4.880 ψήφοι), ενώ στην Κέρκυρα κέρδισε το δήμο ο Δημήτριος Κόλλας. Σε Πύργο, Μεσολόγγι, Χαλκίδα και Αιτωλικό δήμαρχοι αναδείχθηκαν οι Χρ. Στεφανόπουλος, Σπυρίδων Στάικος, Μιχαήλ Κακαράς και Αθανάσιος Μπάφας, αντίστοιχα.
Πρωτάθλημα καλαθοσφαίρισης Α1 εθνικής κατηγορίας γυναικών 2014-2015

Κανονική Περίοδος (Α' Φάση)

Η Α' Φάση του Πρωταθλήματος (κανονική περίοδος) διεξήχθη από τις 8 Οκτωβρίου 2014 μέχρι τις 21 Φεβρουαρίου 2015. Τα σωματεία που συμμετέχουν θα αναμετρηθούν μεταξύ τους δύο φορές. Η κλήρωση για την κατάρτιση του προγράμματος έλαβε χώρα στις 25 Αυγούστου 2014 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:
Microsoft FreeCell

Ιστορικό

Το παιχνίδι ξεκίνησε σε υπολογιστές το 1978 από τον Paul Allfile για τα συστήματα PLATO. Περιλαμβανόταν στο Microsoft Entertainment Pack 2 και αργότερα στο Best Of Microsoft Entertainment Pack. Αργότερα περιλαμβανόταν στα Windows 95. Από τότε ήταν διαθέσιμο σε όλες τις επόμενες εκδόσεις των Windows. Μέχρι την έκδοση των Windows Vista το κάθε παιχνίδι ήταν από το 1 μέχρι το 1000000.